kardosdrur/scandi-wiki huggingface dataset:
Leonardo Pettinari

Leonardo Pettinari (født 19. april 1973 i Pontedera) er en italiensk tidligere roer og syvdobbelt verdensmester. Han var primært letvægtsroer.

Pettinaris første store bedrift var, da han som 14-årig vandt de italienske ungdomslege. I 1993 var han med i den italienske seniorletvægtsotter, der vandt VM-bronze, året efter vandt han sit første VM-guld som den ene af roerne i letvægtsdobbeltsculler og i 1995 var han med til at blive verdensmester i letvægtsfireren. 

Han var første gang med til OL i 1996 i Atlanta, hvor han igen roede letvægtsfirer. Italienerne blev først nummer fire i deres indledende heat, derpå nummer to i opsamlingsheatet. I semifinalen måtte de nøjes med en femteplads og kom dermed i B-finalen, hvor de blev nummer to, hvilket gav en samlet ottendeplads i konkurrencen.

Efter OL vendte han tilbage til letvægtsdobbeltsculleren, og han vandt VM-sølv sammen med Michelangelo Crispi i denne i 1997 og 1998, inden han vandt sit tredje verdensmesterskab i 1999 (igen sammen med Crispi).

Ved OL 2000 i Sydney stillede han igen op i dobbeltsculler, nu sammen med Elia Luini. De vandt deres indledende heat og blev nummer to i semifinalen. I finalen vandt den polske båd guld relativt sikkert, mens italienerne vandt sølv foran Frankrig. 

Pettinari og Luini vandt derpå VM-guldmedaljer i letvægtsdobbeltsculler i 2001, 2002 og 2003. De var derfor blandt favoritterne ved OL 2004 i Athen, men efter en andenplads i indledende heat og i opsamlingsheatet blev de kun nummer fem i semifinalen, da Pettinari blev skadet. Han blev i B-finalen erstattet af Nicola Moriconi, men den nye konstellation blev sidst, så italienerne endte på en samlet tolvteplads.

I 2005 var Luini skiftet ud med Stefano Basalini i dobbeltsculleren, og de blev verdensmestre dette år. Året efter blev det kun til plads i B-finalen ved VM, og i 2007 var Pettinari skiftet til letvægtsdobbeltfireren, som sikrede ham sit syvende og sidste verdensmesterskab, idet han indstillede sin internationale aktive karriere efter VM dette år.

Efter den aktive karriere er Pettinari fortsat i sporten som træner og administrator, og siden 2013 har han været præsident for Canottieri Pontedera, den klub han selv repræsenterede størstedelen af sin karriere.

OL-medaljer 
 2000:  Sølv i letvægtsdobbeltsculler

Referencer

Eksterne henvisninger 

Roere fra Italien
Deltagere for Italien ved sommer-OL 1996
Deltagere for Italien ved sommer-OL 2000
Deltagere for Italien ved sommer-OL 2004
Olympiske sølvmedaljevindere fra Italien
Maarten van der Linden

Everwijn Johan Maarten van der Linden (født 9. marts 1969 i Voorburg) er en hollandsk tidligere roer.

Van der Linden var med ved OL 1996 i Atlanta, hvor han sammen med Pepijn Aardewijn konkurrerede i letvægtsdobbeltsculler, første gang denne disciplin var på det olympiske program. Hollænderne vandt det indledende heat og blev nummer to i semifinalen, hvorved de var kvalificeret til finalen. Her blev de klart besejret af de schweiziske brødre Markus og Michael Gier, der også var regerende verdensmestre. Van der Linden og Aardewijn vandt dermed sølv.

Parret deltog i samme disciplin ved OL 2000 i Sydney. Her blev båden nummer tre i indledende heat og nummer to i opsamlingsheatet, men i semifinalen blev hollænderne nummer seks og sidst, og det samme var tilfældet i B-finalen, så deres samlede placering blev en tolvteplads.

OL-medaljer 
 1996:  Sølv i letvægtsdobbeltsculler

Referencer

Eksterne henvisninger 

Roere fra Holland
Deltagere for Holland ved sommer-OL 1996
Deltagere for Holland ved sommer-OL 2000
Olympiske sølvmedaljevindere fra Holland
Pepijn Aardewijn

Pepijn Aardewijn (født 15. juni 1970 i Amsterdam) er en hollandsk tidligere roer.

Aardewijn var med ved OL 1996 i Atlanta, hvor han sammen med Maarten van der Linden konkurrerede i letvægtsdobbeltsculler, første gang denne disciplin var på det olympiske program. Hollænderne vandt det indledende heat og blev nummer to i semifinalen, hvorved de var kvalificeret til finalen. Her blev de klart besejret af de schweiziske brødre Markus og Michael Gier, der også var regerende verdensmestre. Van der Linden og Aardewijn vandt dermed sølv.

Parret deltog i samme disciplin ved OL 2000 i Sydney. Her blev båden nummer tre i indledende heat og nummer to i opsamlingsheatet, men i semifinalen blev hollænderne nummer seks og sidst, og det samme var tilfældet i B-finalen, så deres samlede placering blev en tolvteplads.

OL-medaljer 
 1996:  Sølv i letvægtsdobbeltsculler

Referencer

Eksterne henvisninger 

Roere fra Holland
Personer fra Amsterdam
Deltagere for Holland ved sommer-OL 1996
Deltagere for Holland ved sommer-OL 2000
Olympiske sølvmedaljevindere fra Holland
Olympiske medaljevindere i roning
Medaljevindere ved sommer-OL 2000
Kristoffer Brun

Kristoffer Brun (født 7. april 1988 i Bergen) er en norsk roer.

Brun har deltaget ved to olympiske lege i dobbeltsculler sammen med Are Strandli. Ved OL 2012 i London blev duoen nummer to i det indledende heat efter de senere mestre, danskerne Mads Rasmussen og Rasmus Quist. Placeringen gav adgang til semifinalen, hvor duoen blev nummer fire og dermed kom i B-finalen. Her blev de nummer tre, hvilket vil sige en samlet niendeplads i konkurrencen.

Bedre gik det ved OL 2016 i Rio de Janeiro. De to nordmænd vandt her deres indledende heat, hvilket sendte dem direkte i A-finalen. Her vandt de bronze efter Frankrig og Irland, der tog guld- og sølvmedaljerne. 

Brun og Strandli vandt desuden en VM-guldmedalje i dobbeltsculler ved VM 2013 i Sydkorea.

OL-medaljer 
 2016:  Bronze i letvægtsdobbeltsculler

Referencer

Eksterne henvisninger 

Roere fra Norge
Personer fra Bergen
Deltagere for Norge ved sommer-OL 2012
Deltagere for Norge ved sommer-OL 2016
Deltagere for Norge ved sommer-OL 2020
Olympiske medaljevindere i roning
Olympiske bronzemedaljevindere fra Norge
Medaljevindere ved sommer-OL 2016
Are Strandli

Are Strandli (født 18. august 1988 i Stavanger) er en norsk roer.

Strandli har deltaget ved to olympiske lege i dobbeltsculler sammen med Kristoffer Brun. Ved OL 2012 i London blev duoen nummer to i det indledende heat efter de senere mestre, danskerne Mads Rasmussen og Rasmus Quist. Placeringen gav adgang til semifinalen, hvor duoen blev nummer fire og dermed kom i B-finalen. Her blev de nummer tre, hvilket vil sige en samlet niendeplads i konkurrencen.

Bedre gik det ved OL 2016 i Rio de Janeiro. De to nordmænd vandt her deres indledende heat, hvilket sendte dem direkte i A-finalen. Her vandt de bronze efter Frankrig og Irland, der tog guld- og sølvmedaljerne. 

Strandli og Brun vandt desuden en VM-guldmedalje i letvægtsdobbeltsculler ved VM 2013 i Sydkorea.

OL-medaljer 
 2016:  Bronze i letvægtsdobbeltsculler

Referencer

Eksterne henvisninger 

Roere fra Norge
Personer fra Stavanger
Deltagere for Norge ved sommer-OL 2012
Deltagere for Norge ved sommer-OL 2016
Deltagere for Norge ved sommer-OL 2020
Olympiske bronzemedaljevindere fra Norge
Medaljevindere ved sommer-OL 2016
Olympiske medaljevindere i roning
Storm Uru

Storm Uru (født 14. februar 1985 i Invercargill, New Zealand) er en newzealandsk tidligere roer.

Uru vandt bronze i letvægtsdobbeltsculler ved OL 2012 i London. Hans makker i båden var Peter Taylor. Newzealænderne sikrede sig tredjepladsen efter en finale, hvor Danmark og Storbritannien tog guld- og sølvmedaljerne. Han deltog i samme disciplin ved OL 2008 i Beijing, også sammen med Taylor, hvor det dog kun blev til en 7. plads.

Uru og Taylor vandt desuden en VM-guldmedalje i letvægtsdobbeltsculler ved VM 2009 i Polen.

OL-medaljer 
 2012:  Bronze i letvægtsdobbeltsculler

Referencer

Eksterne henvisninger 

Roere fra New Zealand
Olympiske medaljevindere i roning
Olympiske bronzemedaljevindere fra New Zealand
Medaljevindere ved sommer-OL 2012
Peter Taylor (roer)

Peter Taylor (født 3. januar 1984 i Lower Hutt, New Zealand) er en newzealandsk tidligere roer.

Taylor vandt bronze i letvægtsdobbeltsculler ved OL 2012 i London. Hans makker i båden var Storm Uru. Newzealænderne sikrede sig tredjepladsen efter en finale, hvor Danmark og Storbritannien tog guld- og sølvmedaljerne. Han deltog i samme disciplin ved OL 2008 i Beijing, også sammen med Uru, hvor det dog kun blev til en 7. plads. Ved OL 2016 i Rio de Janeiro var han med i den newzealandske letvægtsfirer.

Taylor og Uru vandt desuden en VM-guldmedalje i letvægtsdobbeltsculler ved VM 2009 i Polen.

OL-medaljer 
 2012:  Bronze i letvægtsdobbeltsculler

Referencer

Eksterne henvisninger 

Roere fra New Zealand
Nikolaos Skiathitis

Nikolaos "Nikos" Skiathitis (græsk: Νικόλαος Σκιαθίτης; født 11. september 1981 i Volos) er en græsk tidligere roer.

Skiathitis var med til at vinde VM-sølv i letvægtsdobbeltfirer ved VM 2001 i Luzern.

Ved OL 2004 i Athen stillede han op i letvægtsdobbeltsculler sammen med Vasileios Polymeros. De vandt først deres indledende heat i ny olympisk rekord (der dog blev forbedret af franske Frédéric Dufour og Pascal Touron i næste heat). I semifinalen blev grækerne nummer to efter polakkerne Tomasz Kucharski og Robert Sycz, og i finalen var Kucharski og Sycz hurtigst, mens Dufour og Touron blev næstbedst, og Polymeros og Skiathitis vandt bronze. Det var den første græske OL-medalje i roning nogensinde.

OL-medaljer 
 2004:  Bronze i letvægtsdobbeltsculler

Referencer

Eksterne henvisninger 

Roere fra Grækenland
Deltagere for Grækenland ved sommer-OL 2004
Olympiske bronzemedaljevindere fra Grækenland
Medaljevindere ved sommer-OL 2004
Thibaud Chapelle

Thibaud Chapelle (født 9. maj 1977 i Bron, Frankrig) er en fransk tidligere roer.

Chapelle vandt bronze i letvægtsdobbeltsculler ved OL 2000 i Sydney. Hans makker i båden var Pascal Touron. Franskmændene sikrede sig tredjepladsen efter en finale, hvor Polen og Italien tog guld- og sølvmedaljerne. Det var det eneste OL han deltog i.

Chapelle vandt desuden en VM-bronzemedalje i letvægtsdobbeltsculler ved VM 2001 i Luzern.

OL-medaljer 
 2004:  Bronze i letvægtsdobbeltsculler

Referencer

Eksterne henvisninger 

Roere fra Frankrig
Bruce Hick

Bruce Hick (født 20. august 1963 i Rockhampton) er en australsk tidligere roer og tredobbelt verdensmester.

Hick vandt sin første VM-medalje i 1990, hvor han var med til at vinde bronze i letvægtsdobbeltfireren. Året efter vandt han guld i samme disciplin. Derpå skiftede han til letvægtsdobbeltsculleren, hvor han i 1992 vandt VM-guld sammen med Gary Lynagh, en præstation duoen gentog i året efter. I 1994 var han tilbage i dobbeltfireren, der vandt VM-sølv efter den danske båd, der her indledte sin dominans i disciplinen, hvilket indbragte danskerne kælenavnet "guldfireren". Ved VM i 1995 var Hick tilbage i dobbeltsculleren, nu sammen med Anthony Edwards, og de vandt her bronze.

Han deltog første gang ved OL i 1996 i Atlanta i letvægtsdobbeltsculleren sammen med Edwards, første gang disciplinen var på OL-programmet. Australierne indledte med at vinde deres indledende heat, hvorpå de blev nummer to i semifinalen. I finalen blev de besejret af Schweiz og Holland, der vandt henholdsvis guld og sølv, men var blot 0,21 sekunder efter hollænderne på tredjepladsen.

Ved VM i 1999 vandt Hick sølv i dobbeltsculleren, nu med Haimish Karrasch som makker. Ved OL 2000 på hjemmebane i Sydney roede han samme disciplin med Karrasch, og de vandt deres indledende heat. I semifinalen blev de nummer fire og måtte derfor i B-finalen, som de vandt, hvorfor de blev nummer syv samlet i disciplinen.

OL-medaljer 
 1996:  Bronze i letvægtsdobbeltsculler

Referencer

Eksterne henvisninger 

Roere fra Australien
Deltagere for Australien ved sommer-OL 1996
Deltagere for Australien ved sommer-OL 2000
Olympiske bronzemedaljevindere fra Australien
Fred til lands

Fred til lands er en dansk tv-serie fra DR. Fred til lands havde premiere den 6. oktober 2019.

Plot 
 
Serien foregår i den lille by, Ebberup, hvor drengen Aksel dør, efter at være blevet kørt ned af den jævnaldrende Mike, den lokale psykopat. Fem mennesker går sammen og planlægger det perfekte mord på Mike, for at indse, at når du først spiller Gud, er det let at ende som Djævelen.

Produktion 
Serien er primært optaget i Assens Kommune på Fyn. Serien er produceret af produktionsselskabet MOTOR i samarbejde med DR.

FilmFyn har investeret 5 millioner kroner i serien.

Medvirkende

Priser 
Serien har vundet en Reflet d’Or-pris i kategorien "Bedste tv-serie" ved filmfestivalen i Geneve i Schweiz.

Referencer

Eksterne henvisninger 
 
 Fred til lands på Danskefilm.dk 

Dramaserier fra Danmark
Danske tv-serier fra 2010'erne
Søndagsserier på DR
Stjørdalsfjorden

Stjørdalsfjorden er en arm af Trondheimsfjorden som går  ca. 8 km mod øst fra Midtsandan ind mod Stjørdalen. Inderst i fjorden munder Stjørdalselven og Gråelven ud. 
Mellem elven ligger byen Stjørdalshalsen, som er dalens trafikale og økonomiske centrum, og her ligger også ligger også Trondheim Lufthavn, Værnes. Fjordstykket ud for Stjørdalsfjorden kaldes Strindfjorden. Havne ved Stjørdalsfjorden er Stjørdal og Muruvik havn. Ved Stjørdal havn er der  også en lystbådehavn med gæstekaj.

Kilder og henvisninger 

 Stjørdalsfjorden i Store norske leksikon 

Fjorde i Trøndelag
Trondheimsfjorden
Marie Frederikke af Hessen-Kassel

Marie Frederikke af Hessen-Kassel ( – 17. april 1839) var en tysk prinsesse af Hessen-Kassel, der var fyrstinde og fra 1807 hertuginde af Anhalt-Bernburg fra 1796 til 1834.

Hun var datter af landgreve Vilhelm 9. af Hessen-Kassel og prinsesse Vilhelmine Caroline af Danmark. Hun var gift med hertug Alexius Frederik Christian af Anhalt-Bernburg.

Eksterne links 

Huset Hessen-Kassel
Fyrstinder af Anhalt-Bernburg
Hertuginder af Anhalt-Bernburg
Personer fra Hanau
Bankdag

En bankdag er en dag hvor en bank er åben, dvs. en almindelig hverdag med undtagelse af lørdag. Udover weekender og helligdage, er der en række overenskomstmæssige fridage, som f.eks. 5. juni (Grundlovsdag), 24. december (juleaftensdag) og 31. december (nytårsaftensdag), hvor bankerne også holder lukket. Dagen efter Kristi Himmelfartsdag er også en lukkedag.

Lukkedage

2022 
14. april: Skærtorsdag

15. april: Langfredag

18. april: 2. Påskedag

13. maj: Store bededag

26. maj: Kristi himmelfartsdag

27. maj: Banklukkedag

6. juni: 2. Pinsedag

26. december: 2. juledag

2023

6. april: Skærtorsdag

7. april: Langfredag

10. april: 2. Påskedag

5. maj: Store bededag

18. maj: Kristi himmelfartsdag

19. maj: Banklukkedag

29. maj: 2. Pinsedag

5. juni: Banklukkedag

25. december: Juledag

26. december: 2. juledag

Referencer 

Banker
Skjern Kirke (Viborg Kommune)

Skjern Kirke er en kirke beliggende i Skjern Sogn (Viborg Kommune). Den har romansk kor og skib samt nyere våbenhus. Murene omsat ved en restaurering i 1887, hvor man dog har bevaret østgavlens vindue og dørene.   Norddøren er tilmuret og har tympanonfelt med to løver. Syddøren flankeres af rundstave og søjler. Det indre har bjælkelofter.

Interiør 
Stor 3-fløjet altertavle fra o. 1500. I midterskabet den hellige Anna og Jomfru Maria med barnet mellem Sct. Nicolaus og Katarina af Siena. På fløjene de hellige tre konger og helgener. Farverne er fjernet ved en restaurering i 1876. Foran midterskabet står et forgyldt middelalderligt processionskors. På skibets nordvæg et sengotisk korbuekrucifix, på væggen et mindre krucifiks. I våbenhuset en unggotisk bispefigur i træ. der er en romansk døbefont, og en enkel prædikestol fra slutningen af det 17. århundrede.

Runesten 

Ved våbenhuset to runesten, den store (fundet i Skjern Slots ruiner): "Sasgerd, Finulvs datter, rejste stenen efter Odinkar, Osbjørns søn, den dyre og hin drottro. en sejdkarl (er) den mand som bryder disse kumler". Den mindre er et fragment.

Litteratur 
 Johan Exner: 400 danske landsbykirker; Gyldendals Bogklub 1968.

Kirker i Viborg Kommune
Kirker i Viborg Stift
Kirker i Viborg Amt
Irsk hør

Irsk hør (irsk: Línéadach Éireannach) er et brandnavn, der gives til hør, som er produceret i Irland. Hør er tekstil, som er vævet fra eller garn spundet af fibre fra hør-planten. Hør har vokset i Irland i mange år før udviklingen i landbrugsmetoder og mere egnet klima ledte til en koncentration af hørproduktion i Nordeuropa - størstedelen af verdens hør vokser i dag i det nordlige Frankrig, Belgien og Holland. Siden 1950'erne og 1960'erne er hør-fibrene til irsk hør næsten udelukkende blevet importeret fra disse tre lande. Det bliver købt af spinderier, som producerer tråde og dette bliver videresolgt til væverier, der producerer stoffet.

Den irske spindeindustri er i dag stort set ophørt, og garnet bliver i stedet importeret fra Østeuropa og Kina. Firmaer som Thomas Ferguson & Co Ltd væver fortsat i Irland, og generelt er de fokuseret mod den dyre ende af markedet.

Referencer

Yderligere læsning

Eksterne henvisninger 
 History of Irish linen
 Irish Linen - The Fabric of Ireland
 Irish heritage Working in the Irish linen mills

Vævede tekstiler
Hør
Atletik under sommer-OL 2020 - 5000 meter løb (damer)

5000 meter løb for damer under Sommer-OL 2020 finder sted den 30. juli og 2. august 2021.

Medaljefordeling

Turneringsformat 
Der er kvalificeret 42 løbere til konkurrencen, der bliver afviklet med 3 indledende heats og finalen. Efter de indledende heats går de fire bedste fra hvert heat og de tre bedste tider direkte til finalen, hvor medaljerne bliver fordelt.

Tidsplan 
Nedenstående tabel viser tidsplanen for afvikling af konkurrencen:

Resultater

Heat 1

Heat 2

Finale

Referencer

Eksterne henvisninger 
 https://tokyo2020.org/en/games/sport/olympic/athletics/
 https://www.iaaf.org/home

5000 meter løb (damer)
Ordningsteori

Ordningsteori (eng. order theory?) er en gren af matematik som undersøger den intuitive ordensbegreb via binære relationer. Ordningsteori tilbyder en formel ramme til at lave beskrivende udsagn såsom "denne er mindre end dette" eller "denne er foran dette".
Lucas Tramèr

Lucas Tramèr (født 1. september 1989 i Interlaken, Schweiz) er en schweizisk roer, olympisk guldvinder, tredobbelt verdensmester og firedobbelt europamester.

Tramèr vandt en guldmedalje i letvægtsfirer ved OL 2016 i Rio de Janeiro, sidste gang denne disciplin var med på OL-programmet. Bådens øvrige besætning var Simon Schürch, Simon Niepmann og Mario Gyr. Schweizerne vandt finalen foran Danmark, der fik sølv, mens Frankrig tog bronzemedaljerne. Han var også med i båden ved OL 2012 i London, hvor schweizerne sluttede på femtepladsen.

Tramèr har desuden vundet hele tre VM- og fire EM-guldmedaljer gennem karrieren, alle i enten letvægtstoer eller letvægtsfirer.

OL-medaljer 
 2016:  Guld i letvægtsfirer

Referencer

Eksterne henvisninger 

Roere fra Schweiz
Simon Schürch

Simon Schürch (født 2. december 1990 i Rothrist, Schweiz) er en schweizisk roer og olympisk guldvinder.

Schürch vandt en guldmedalje i letvægtsfirer ved OL 2016 i Rio de Janeiro, sidste gang denne disciplin var med på OL-programmet. Bådens øvrige besætning var Lucas Tramèr, Simon Niepmann og Mario Gyr. Schweizerne vandt finalen foran Danmark, der fik sølv, mens Frankrig tog bronzemedaljerne. Han var også med i båden ved OL 2012 i London, hvor schweizerne sluttede på femtepladsen.

Schürch vandt desuden en VM-guldmedalje i letvægtsfirer ved VM 2015 i Frankrig, samt en sølvmedalje i letvægtsdobbeltsculler ved VM 2013 i Sydkorea.

OL-medaljer 
 2016:  Guld i letvægtsfirer

Referencer

Eksterne henvisninger 

Roere fra Schweiz
Simon Niepmann

Simon Niepmann (født 12. august 1985 i Lörrach, Tyskland) er en schweizisk roer, olympisk guldvinder og tredobbelt verdensmester.

Niepmann vandt en guldmedalje i letvægtsfirer ved OL 2016 i Rio de Janeiro, sidste gang denne disciplin var med på OL-programmet. Bådens øvrige besætning var Simon Schürch, Lucas Tramèr og Mario Gyr. Schweizerne vandt finalen foran Danmark, der fik sølv, mens Frankrig tog bronzemedaljerne. Han var også med i båden ved OL 2012 i London, hvor schweizerne sluttede på femtepladsen.

Niepmann har desuden vundet hele tre VM- og én EM-guldmedalje gennem karrieren, alle i enten letvægtstoer eller letvægtsfirer.

OL-medaljer 
 2016:  Guld i letvægtsfirer

Referencer

Eksterne henvisninger 

Roere fra Schweiz
Mario Gyr

Mario Gyr (født 2. maj 1985 i Luzern, Schweiz) er en schweizisk roer og olympisk guldvinder.

Gyr vandt en guldmedalje i letvægtsfirer ved OL 2016 i Rio de Janeiro, sidste gang denne disciplin var med på OL-programmet. Bådens øvrige besætning var Lucas Tramèr, Simon Niepmann og Simon Schürch. Schweizerne vandt finalen foran Danmark, der fik sølv, mens Frankrig tog bronzemedaljerne. Han var også med i båden ved OL 2012 i London, hvor schweizerne sluttede på femtepladsen.

Gyr vandt desuden en VM-guldmedalje i letvægtsfirer ved VM 2015 i Frankrig, samt en sølvmedalje i letvægtsdobbeltsculler ved VM 2013 i Sydkorea.

OL-medaljer 
 2016:  Guld i letvægtsfirer

Referencer

Eksterne henvisninger 

Roere fra Schweiz
Personer fra Luzern
James Thompson (roer)

James Thompson (født 18. november 1986 i Cape Town, Sydafrika) er en sydafrikansk roer og olympisk guldvinder.

Thompson vandt (sammen med Matthew Brittain, John Smith og Sizwe Ndlovu) guld i letvægtsfirer ved OL 2012 i London. Medaljen var historisk, idet det var den første OL-guldmedalje i roning nogensinde vundet af en afrikansk nation. Sydafrikanerne vandt finalen foran Storbritannien, der fik sølv, mens Danmark tog bronzemedaljerne. Han var også med i båden ved OL 2016 i Rio de Janeiro, hvor Sydafrika sluttede på fjerdepladsen.

Thompson vandt desuden, som makker til John Smith, en VM-guldmedalje i letvægtsdobbeltsculler ved VM 2014 i Amsterdam.

OL-medaljer 
 2012:  Guld i letvægtsfirer

Referencer

Eksterne henvisninger 

Roere fra Sydafrika
Personer fra Cape Town
Matthew Brittain

Matthew Brittain (født 5. maj 1987 i Johannesburg, Sydafrika) er en sydafrikansk tidligere roer og olympisk guldvinder, bror til Lawrence Brittain.

Brittain vandt (sammen med James Thompson, John Smith og Sizwe Ndlovu) guld i letvægtsfirer ved OL 2012 i London. Medaljen var historisk, idet det var den første OL-guldmedalje i roning nogensinde vundet af en afrikansk nation. Sydafrikanerne vandt finalen foran Storbritannien, der fik sølv, mens Danmark tog bronzemedaljerne.

OL-medaljer 
 2012:  Guld i letvægtsfirer

Referencer

Eksterne henvisninger 

Roere fra Sydafrika
Personer fra Johannesburg
John Smith (sydafrikansk roer)

John Smith (født 12. januar 1990 i Germiston, Sydafrika) er en sydafrikansk roer og olympisk guldvinder.

Smith vandt (sammen med Matthew Brittain, James Thompson og Sizwe Ndlovu) guld i letvægtsfirer ved OL 2012 i London. Medaljen var historisk, idet det var den første OL-guldmedalje i roning nogensinde vundet af en afrikansk nation. Sydafrikanerne vandt finalen foran Storbritannien, der fik sølv, mens Danmark tog bronzemedaljerne. Han var også med i båden ved OL 2016 i Rio de Janeiro, hvor Sydafrika sluttede på fjerdepladsen.

Smith vandt desuden, som makker til James Thompson, en VM-guldmedalje i letvægtsdobbeltsculler ved VM 2014 i Amsterdam.

OL-medaljer 
 2012:  Guld i letvægtsfirer

Referencer

Eksterne henvisninger 

Roere fra Sydafrika
Sizwe Ndlovu

Sizwe Lawrence Ndlovu (født 24. september 1980 i Johannesburg, Sydafrika) er en sydafrikansk tidligere roer og olympisk guldvinder.

Ndlovu vandt (sammen med Matthew Brittain, James Thompson og John Smith) guld i letvægtsfirer ved OL 2012 i London. Medaljen var historisk, idet det var den første OL-guldmedalje i roning nogensinde vundet af en afrikansk nation. Sydafrikanerne vandt finalen foran Storbritannien, der fik sølv, mens Danmark tog bronzemedaljerne.

OL-medaljer 
 2012:  Guld i letvægtsfirer

Referencer

Eksterne henvisninger 

Roere fra Sydafrika
Personer fra Johannesburg
Laurent Porchier

Laurent Porchier (født 27. juni 1968 i Bourg-de-Péage, Frankrig) er en fransk tidligere roer og olympisk guldvinder.

Porchier vandt (sammen med Jean-Christophe Bette, Yves Hocdé og Xavier Dorfman) guld i letvægtsfirer ved OL 2000 i Sydney. Franskmændene vandt finalen foran Australien, der fik sølv, mens Danmark tog bronzemedaljerne. Det var hans eneste OL.

Porchier vandt desuden en VM-guldmedalje i letvægtsotter ved VM 2001 i Luzern, Schweiz.

OL-medaljer 
 2000:  Guld i letvægtsfirer

Referencer

Eksterne henvisninger 

Roere fra Frankrig